हापुड़ की लड़कियों पर बनी फिल्म को मिला ऑस्कर, गांव में जश्न का माहौल, बांटी जा रही हैं मिठाइयां  
हापुड़ की लड़कियों पर बनी फिल्म को मिला ऑस्कर
गांव में जश्न का माहौल, बांटी जा रही हैं मिठाइयां
भारत में मासिक धर्म से जुड़ी वर्जनाओं पर आधारित है फिल्म
Hapur: Family of Sneha, one of the women appearing in 'Period. End of Sentence.' which won #Oscars for Best Documentary Short Subject celebrate in Kathikhera village. It's based on a group of women, including her, which led a revolution here against taboo surrounding menstruation pic.twitter.com/88Aaujjksy
 
फिल्म  'पीरियड : एंड ऑफ सेंटेंस' (Period: End of Sentence) भारत में मासिक धर्म से जुड़ी वर्जनाओं के खिलाफ महिलाओं की लड़ाई और असल जिंदगी के 'पैडमैन' अरुणाचलम मुरुगनाथम के काम पर बात करती है. ईरानी-अमेरिकी फिल्मकार रेका जेहताबची द्वारा निर्देशित फिल्म का निर्माण लॉस एंजेलिस के ओकवुड स्कूल के विद्यार्थियों के एक समूह और उनकी शिक्षिका मेलिसा बर्टन द्वारा स्थापित द पैड प्रोजेक्ट द्वारा किया गया है. ऑस्कर पुरस्कार के लिए 'पीरियड : एंड ऑफ सेंटेंस' का मुकाबला 'ब्लैक शीप', 'एंड गेम', 'लाइफबोट' और 'ए नाइट एट द गार्डन' के साथ था.
 
Look who stopped by the #Oscars Thank You Cam, presented by @Cadillac! Best Documentary Short winners for Period. End of Sentence. #KeepRisingpic.twitter.com/NssJfSPkI3
 
फिल्म  'पीरियड : एंड ऑफ सेंटेंस' (Period: End of Sentence) को मिले पुरस्कार को लेने के लिए रेका जेहताबची और बर्टन मंच पर पहुंची. रायका जेहताबची ने कहा, "मुझे विश्वास नहीं हो रहा कि मासिक धर्म पर बनीं फिल्म को ऑस्कर मिला है." इस जीत से उत्साहित मोंगा ने ट्वीट कर कहा, "हम जीत गए. हमने सिखिया को नक्शे पर उतार दिया है." बर्टन ने यह पुरस्कार अपने स्कूल को समर्पित करते हुए कहा, "इस परियोजना का जन्म इसलिए हुआ क्योंकि लॉस एंजिलिस के मेरे विद्यार्थी और भारत के लोग बदलाव लाना चाहते हैं."
उन्होंने कहा, "मैं इस पुरस्कार को फेमिनिस्ट मेजोरिटी फाउंडेशन, पूरी टीम और कलाकारों के साथ साझा करती हूं. मैं इसे दुनिया भर के शिक्षकों और विद्यार्थियों के साथ साझा करती हूं."